Fleroya rubrostipulata

Ti Fleroya rubrostipulata ket ti maysa a kayo nga indihenio iti Daya nga Aprika. Mabirukan daytoy iti Rwanda, Uganda, manipud iti Etiopia aginggana iti Malawi. Daytoy ket agtubo kadagiti nabasa a bakir aginggana iti 2000 m ASL ken adu daytoy kadagiti kalugnakan a bakir iti igid ti Danaw Victoria.

 Deskripsion 
Ti kayo ket 20 m  ti katayag, adaan daytoy kadagiti manmano a dakkel a sanga a mangbukel iti nagtimbukel a balangat. Ti ukis ti kayo ket napusasaw a maris-dapo a kayumanggi, nakersang ken napuskol. Dakkel dagiti bulong, agsumbangir nga agparis, nasileng iti ngato ken akaba nga immitlog. Rummuar dagiti sabong kadagiti nagtimbukel nga ulo, 2.5 cm iti kaakaba, berde-duyaw-puraw a nasam-it iti banglo kadagiti 3–7 cm iti kaatiddog nga ungkay. Dagiti bunga iti ulo ket kapsula iti agarup a 1 cm iti kaatiddog, ken aglaon kadagiti bassit-usit a napayakan a bukel.

 Dagiti nagibasaran 

Eilu, G., Ssegawa,P., Obua, J. and C. Galabuzi. 2007. Second Technical Report (Oktubre 2006 – Marso 2007). Project title: AA009 Conservation and Sustainable Use of Key Malaria Medicinal Plants in South Central Uganda


Kategoria:Naucleeae
Kategoria:Kaykayo ti Etiopia
Kategoria:Flora ti Daya a Tropikal nga Aprika
Kategoria:Flora ti Rwanda
Kategoria:Flora ti Malawi